
PRIJAVNI OBRAZAC
Sinergana – program inkubacije/post-inkubacije
1. Osnovni podaci o prijavitelju
	Naziv prijavitelja 
	 

	Pravni oblik (obrt / d.o.o. / j.d.o.o.)
	

	OIB
	 

	MBO (obrti)
	

	Adresa / sjedište
	 

	Kontakt osoba
	 

	Telefon
	 

	E-mail
	 

	Web stranica / društvene mreže
	 

	Datum upisa u odgovarajući registar
	 

	Program za koji se podnosi prijava
(napomena: inkubacija je namijenjena subjektima upisanima u odgovarajući registar do 3 godine, post-inkubacija subjektima koji su upisani u odgovarajući registar duže od 3 godine
	☐ Inkubacija 
☐ Postinkubacija

	Područje djelatnosti (NKD 2025)
	

	Pretežito područje prijavljenog poslovanja
(odaberite samo 1, odabir gaming ili foto-video područja koristi se za utvrđivanje pripadnosti odgovarajućoj sektorskoj kvoti.
	☐ IT
☐ Gaming
☐ Foto/video
 

	Odabir uredskog prostora
Odaberite odgovara li vam bilo koji ured, uz redoslijed prioriteta,  ili navedite samo prihvatljive urede redoslijedom prioriteta. Ako imate više od 5 izbora dodajte ih ili ako je primjenjivo, navedite “prihvaćam sve urede na etaži br. ___
	☐ Prihvaćam bilo koji ured.  Svi su mi prihvatljivi, uz sljedeći redoslijed prioriteta:
1. izbor: ______  2. izbor: ______  3. izbor: ______
4. izbor: ______  5. izbor: ______

☐ Prihvaćam samo urede koje navodim u nastavku:
1. izbor: ______  2. izbor: ______  3. izbor: ______
4. izbor: ______  5. izbor: ______


2. Sažetak prijave
2.1. Naziv poslovne ideje
Upisati radni naziv proizvoda, usluge ili poslovnog koncepta.
Odgovor: 
2.2. Sažetak poslovne ideje
Opišite poslovnu ideju koju razvijate, kome je namijenjena, koji konkretan problem rješava te zašto je relevantna za uključivanje u inkubacijski program. 
Okvirno 1.500  - maksimalno 3.000 znakova, uključujući razmake.
Odgovor: 
2.3. Trenutačna faza razvoja
Opisati je li ideja u fazi koncepta, prototipa, testiranja, prvih korisnika, prodaje ili skaliranja. 
Okvirno 1.000  - maksimalno 1.500 znakova, uključujući razmake.
Odgovor: 
3. Inovativnost usluga i proizvoda 
Napomena za prijavitelje: odgovori u ovom poglavlju kroz tri pitanja koriste se za ocjenu kriterija „Inovativnost usluga i proizvoda”, koji nosi najviše 30 bodova. Pri ocjenjivanju će se posebno uzeti u obzir jasnoća opisa rješenja, relevantnost problema koji se rješava, razina inovativnosti, dodana vrijednost za korisnike i razlika u odnosu na postojeća rješenja. Viši broj bodova ostvaruju prijave koje jasno obrazlože što se razvija, koji problem rješavaju, zašto je rješenje novo ili značajno unaprijeđeno te zašto bi ga korisnici odabrali umjesto postojećih alternativa.
3.1. Opis proizvoda ili usluge
Jasno opišite glavne funkcionalnosti, način korištenja i ključne korisničke koristi. Navedite kome je proizvod ili usluga namijenjena, kako bi se koristila u praksi te koje konkretne koristi donosi korisnicima. Opis treba biti razumljiv i osobama koje nisu stručnjaci za područje iz kojeg dolazi poslovna ideja.  
Okvirno 3.000  - maksimalno 5.000 znakova, uključujući razmake.
Odgovor: 
3.2. Problem koji rješenje rješava
Objasniti konkretan problem, potrebu ili tržišni nedostatak koji rješenje rješava. Navedite koga problem pogađa, kako se taj problem trenutačno rješava, zašto postojeća rješenja nisu dovoljna te koje posljedice problem ima za korisnike, poslovanje ili tržište.  
Okvirno 3.000  - maksimalno 5.000 znakova, uključujući razmake.
Odgovor: 
3.3. Što je inovativno u predloženom rješenju?
Navedite radi li se o radikalnoj inovaciji, značajnom poboljšanju postojećih rješenja ili djelomičnom unapređenju. Usporedite s postojećim rješenjima na tržištu i opišite zašto bi korisnici odabrali ovo rješenje umjesto postojećih alternativa. Posebno obrazložite u čemu se sastoji tehnološka, poslovna, funkcionalna ili korisnička novost te koje konkretne elemente rješenja smatrate inovativnima. Ako proizvod ili usluga nema inovativnih obilježja, jasno to navedite i opišite postojeće rješenje koje nudite
Okvirno 3.000  - maksimalno 5.000 znakova, uključujući razmake.
Odgovor: 
4. Tržišni potencijal i financijska održivost 
Napomena za prijavitelje: odgovori u ovom poglavlju koriste se za ocjenu kriterija „Tržišni potencijal i financijska održivost”, koji nosi najviše 30 bodova. Pri ocjenjivanju će se posebno uzeti u obzir jasnoća opisa ciljnog tržišta i kupaca, razumijevanje konkurencije i postojećih alternativa, realnost planiranih prihoda i troškova, razrađenost strategije izlaska na tržište te mogućnost rasta i širenja poslovnog modela. Kako bi prijava bila razmatrana za ulazak u inkubator, mora ostvariti najmanje 15 bodova u ovom kriteriju.
4.1. Ciljno tržište 
· dodjeljuje se do 8 bodova
Opišite ciljne korisnike/kupce, njihove potrebe, veličinu ili doseg tržišta te geografski fokus. Navedite glavne konkurente ili zamjenska rješenja te pojasnite razlike u odnosu na predloženu ideju. Posebno navedite tko su prvi očekivani korisnici ili kupci, na kojem tržištu planirate započeti poslovanje (ako je poslovna ideja u početnoj fazi razvoja), postojeće korisnike, ostvarene rezultate i planirano tržište za daljnji rast (ako je proizvod već na tržištu), a ako je ideja u fazi skaliranja opišite postojeće tržište, ciljna nova tržišta i dokaze o potražnji (prodaja, ugovori, partnerstva, korisnici, pilot-projekti i sl.);  te navedite na čemu temeljite procjenu da za proizvod ili uslugu postoji potražnja.
Okvirno 3.000  - maksimalno 5.000 znakova, uključujući razmake.
Odgovor: 
4.2. Financijska održivost poslovnog modela 
· dodjeljuje se do 8 bodova
Opišite kako će se ostvarivati prihodi: prodaja proizvoda, pretplata, licenca, usluga, provizija, oglašavanje ili drugi model. Prikažite osnovnu procjenu prihoda i troškova po godinama za planirano razdoblje sudjelovanja u programu, najdulje za tri godine, te navedite ključne pretpostavke.  Objasnite zašto smatrate da su planirani prihodi i troškovi realni te kako su povezani s ciljanim kupcima, tržištem i načinom prodaje. Ako je primjenjivo, navedite okvirnu cijenu proizvoda ili usluge, očekivani broj kupaca/korisnika i glavne kategorije troškova.
Okvirno 3.000  - maksimalno 5.000 znakova, uključujući razmake.
Odgovor: 
4.3. Strategija izlaska na tržište 
· dodjeljuje se do 10 bodova
Opišite marketinške aktivnosti, prodajne kanale, distribuciju, plan dolaska do prvih ili novih kupaca te mjerljive prodajne korake. Ako je proizvod ili usluga u početnoj fazi razvoja, opišite kako planirate doći do prvih korisnika, kupaca, pilot-projekata ili partnerstava. Ako se proizvod ili usluga već prodaje, opišite postojeće prodajne kanale, dosadašnje rezultate, plan širenja prodaje te konkretne aktivnosti za dolazak do novih kupaca ili tržišta. Navedite kako ćete mjeriti uspješnost izlaska na tržište, primjerice kroz broj korisnika, kupaca, upita, pilot-projekata, partnerstava, prodajnih sastanaka, prihoda ili drugih relevantnih pokazatelja.
Okvirno 3.000  - maksimalno 5.000 znakova, uključujući razmake.
Odgovor: 
4.4. Skalabilnost poslovnog modela 
· dodjeljuje se do 4 boda
Objasniti može li se poslovanje širiti na veći broj kupaca, nova tržišta, nove industrije ili nove proizvode/usluge. Navedite što je potrebno za širenje poslovanja, primjerice dodatni članovi tima, tehnologija, partneri, financiranje, distribucijski kanali ili prilagodba proizvoda/usluge. Objasnite može li se rast ostvariti bez razmjernog povećanja troškova.
Okvirno 1.500  - maksimalno 3.000 znakova, uključujući razmake.
Odgovor: 
5. Plan i metodologija uspostave upravljačkog tima
Napomena za prijavitelje: odgovori u ovom poglavlju koriste se za ocjenu kriterija „Plan i metodologija uspostave upravljačkog tima”, koji nosi najviše 20 bodova. Pri ocjenjivanju će se posebno uzeti u obzir relevantnost znanja i iskustva članova tima, jasnoća podjele uloga i odgovornosti te realnost plana razvoja tima i uključivanja dodatnih članova, vanjskih stručnjaka, mentora ili partnera potrebnih za daljnji razvoj poslovanja. Kako bi prijava bila razmatrana za ulazak u inkubator, mora ostvariti najmanje 10 bodova po kriteriju plan i metodologija uspostave upravljačkog tima.  
5.1. Članovi tima i relevantne kompetencije 
· dodjeljuje se do 10 bodova
Za svakog člana upravljačkog tima (zaposlenika prijavitelja, vlasnika odnosno osnivača prijavitelja) navesti ime i prezime, ulogu, obrazovanje, iskustvo, tehnička i poslovna znanja relevantna za provedbu ideje. Posebno navedite dosadašnje iskustvo članova tima u području proizvoda ili usluge koja se razvija, poduzetničko iskustvo, iskustvo u razvoju proizvoda, prodaji, upravljanju projektima, financijama ili drugim područjima važnima za provedbu poslovne ideje. Planirane vanjske stručnjake, mentore, partnere, poslovne suradnike ne navoditi ovdje, već u dijelu „Plan razvoja tima”.
Okvirno 3.000  - maksimalno 5.000 znakova, uključujući razmake.
Odgovor: 
5.2. Struktura upravljačkog tima 
· dodjeljuje se do 5 bodova
Opisati uloge i odgovornosti za svakog člana tima. Navedite tko je odgovoran za razvoj proizvoda ili usluge, prodaju, marketing, financije, operativno upravljanje, administraciju i donošenje ključnih odluka. Ako određena uloga trenutačno nije pokrivena, navedite kako je planirate pokriti. 
Okvirno 1.500  - maksimalno 3.000 znakova, uključujući razmake.
Odgovor: 
5.3. Plan razvoja tima 
· dodjeljuje se do 5 bodova
Navesti koje dodatne članove, vanjske stručnjake, mentore ili partnere planirate uključiti i u kojem vremenskom razdoblju. Objasnite zašto su ti dodatni članovi, stručnjaci, mentori ili partneri potrebni, koje će kompetencije nadopuniti te kako će njihovo uključivanje doprinijeti razvoju proizvoda/usluge, izlasku na tržište ili rastu poslovanja. 
Okvirno 1.000  - maksimalno 2.000 znakova, uključujući razmake.
Odgovor: 
6. Prezentacija poslovne ideje 
Napomena za prijavitelje: Na usmenu prezentaciju poslovne ideje pozivaju se prijavitelji čije su prijave nakon administrativne provjere i ocjenjivanja prijavne dokumentacije ostvarile prosječno najmanje 15 bodova za tržišni potencijal i financijsku održivost te najmanje 10 bodova za plan i metodologiju uspostave upravljačkog tima. Prezentacija je sastavni dio postupka ocjenjivanja i nosi najviše 20 bodova.
Tijekom prezentacije prijavitelj treba jasno i sažeto predstaviti poslovnu ideju, problem koji rješenje rješava, ciljane korisnike, tržišni potencijal, poslovni model, tim i sljedeće razvojne korake. Ocjenjivački tim može postavljati dodatna pitanja radi provjere razumijevanja poslovne ideje, tržišta, rizika i provedbenih kapaciteta. Trajanje prezentacije je okvirno 10 minuta, a najviše 15 minuta. Ocjenjuje se jasnoća i struktura izlaganja, uvjerljivost predstavljanja, povezanost izlaganja s prijavom te kvaliteta odgovora na pitanja ocjenjivačkog tima.
7. Plan razvoja u inkubatoru 
Napomena za prijavitelje: ovo poglavlje se ne ocjenjuje i ne ulazi u ukupan broj bodova. Podaci iz ovog poglavlja koriste se isključivo za bolje razumijevanje razvojnih potreba prijavitelja te za planiranje podrške korisnicima i rada voditelja inkubatora tijekom provedbe programa.
7.1. Ciljevi tijekom boravka u Sinergani
Navesti 3-5 konkretnih ciljeva koje želite postići tijekom  programa inkubacije odnosno post-inkubacije. 
Okvirno 1.000  - maksimalno 1.500 znakova, uključujući razmake.
Odgovor: 
7.2. Ključne aktivnosti i okvirni rokovi
Opisati glavne aktivnosti koje planirate provesti u prvih 12 mjeseci. 
Okvirno 1.000  - maksimalno 2.000 znakova, uključujući razmake.
Odgovor: 
7.3. Očekivani rezultati
Navesti očekivane mjerljive rezultate: prototip, broj ili povećanje broja korisnika, pilot-projekt, prvi prihodi, povećanje prihoda, partnerstva, izlazak na nova tržišta, investicije, novo zapošljavanje i slično. 
Okvirno 1.000  - maksimalno 1.500 znakova, uključujući razmake.
Odgovor: 
8. Privici uz prijavu
	Privitak
	Obvezno / po potrebi
	Označiti

	Životopis članova upravljačkog tima
	obvezno
	☐

	Dokaz o registraciji / izvadak iz registra, ako je primjenjivo
	po potrebi (ako je primjenjivo)
	☐

	Potvrda porezne uprave o stanju duga
	obvezno
	☐

	Financijska projekcija ili jednostavan proračun prihoda i troškova u excelu
	poželjno
	☐

	Drugi relevantni dokumenti
	po potrebi
	☐


9. Izjave prijavitelja
Potpisom ovog obrasca osoba ovlaštena za zastupanje prijavitelja izjavljuje da:
· su podaci navedeni u prijavi istiniti, potpuni i točni;
· je upoznat/a s dokumentacijom javnog poziva, uključujući kriterijima ocjenjivanja i načinom provedbe ocjene prijava;
· je  suglasan/suglasna da se podaci iz prijave koriste u svrhu administrativne provjere, ocjene i provedbe  programa inkubacije odnosno post-inkubacije;
· je prijavitelj po veličini mikro, malo ili srednje poduzeće prema važećim propisima;
· je upoznat/a s Pravilima privatnosti, u skladu s kojima se obrađuju osobni podaci;
· se u slučaju odabira obvezuje, ako sjedište prijavitelja nije na području grada Rijeke ili Urbane aglomeracije Rijeka, najkasnije u roku od tri mjeseca od dana donošenja odluke o ulasku u program registrirati sjedište na navedenom području i dostaviti RRA Porin dokaz o registraciji;
· će bez odgode obavijestiti nositelja programa o svim promjenama koje mogu utjecati na prijavu ili sudjelovanje u programu
· nema dospjelu, nepodmirenu obvezu prema državnom proračunu ili Gradu Rijeci ili RRA Porin, osim ako je sukladno posebnim propisima odobrena odgoda plaćanja.

	Mjesto i datum
	 

	Ime i prezime ovlaštene osobe / prijavitelja 
	 

	Potpis
	 


10. Sažetak kriterija ocjenjivanja
Ovaj dio služi kao orijentir prijavitelju i ne popunjava se u prijavi.
	Kriterij
	Što se procjenjuje
	Maksimalno bodova

	Inovativnost usluga i proizvoda
	novost rješenja, tehnološka ili poslovna inovacija, dodana vrijednost i diferencijacija
	30

	Tržišni potencijal i financijska održivost
	definiranost tržišta, financijski model, strategija izlaska na tržište i skalabilnost
	30

	Plan i metodologija uspostave upravljačkog tima
	kompetencije tima, struktura odgovornosti i plan razvoja tima
	20

	Prezentacija poslovne ideje
	jasnoća i struktura izlaganja, uvjerljivost predstavljanja, razumijevanje tržišta i kvaliteta odgovora na pitanja
	20

	Ukupno 
	100


Za razmatranje ulaska u program prijava mora istodobno ostvariti najmanje 15/30 bodova za tržišni potencijal i financijsku održivost, 10/20 bodova za plan i metodologiju uspostave upravljačkog tima, 10/20 bodova za prezentaciju poslovne ideje te ukupno najmanje 45/100 bodova. Pragovi se provjeravaju na prosječnim ocjenama triju članova Povjerenstva, bez prethodnog zaokruživanja.

